《高邮道中》
清代·许瑶光

黄河回望白云飞，甓社湖清{禾欠}浪微。树隐露祠迷过客，草连营苑易斜晖。

一江红叶雁初下，两岸芦花蟹正肥。莫道来游春去久，绕陂烟雨尚霏霏。

作者简介：（?—1882）湖南善化人，字雪门，晚号复叟。道光二十九年拔贡。历官诸暨等县令。同治间任嘉兴知府，大兵之后，辑流亡，苏民困，受到士民赞赏。光绪元年晋道员。所著《谈浙纪略》，反映太平天国战争时期浙江情况，另有《雪门诗草》。